Accesul în Vatican se va putea face, din 1 octombrie, doar cu green-pass.
Intrarea în Vatican va fi permisă numai cu green-pass. Decizia intră în vigoare la 1 octombrie. Măsura a fost stabilită printr-o ordonanță a Comisiei statului Vatican.
Începând cu 1 octombrie, intrarea în Vatican va fi permisă numai celor care dețin green-pass. Decizia a fost luată de Comisia pontificală a statului Vatican, scrie vaticannews.va."Începând cu 1 octombrie 2021 este permisă intrarea în Vatican exclusiv cu certificatul verde european sau cu un test COVID-19 negativ", se arată în decizie.Persoanele care vor dori să intre în Vatican vor fi controlate de Jandarmerie, mai arată sursa citată."Aceste prevederi se aplică cetățenilor, rezidenților statului și persoanelor care lucrează pe teritoriul statului".Singura excepție se referă la sărbătorile liturgice "în intervalul de timp strict dedicat îndeplinirii ritului".Italia a devenit joi prima țară din Europa care a impus obligativitatea certificatului verde pentru toți angajații. Măsura va fi introdusă din 15 octombrie și va rămâne în vigoare până la sfârșitul anului.